P6_TA(2006)0383

Fiskeriet efter rødspætte og tunge i Nordsøen *

Europa-Parlamentets lovgivningsmæssige beslutning om forslag til Rådets forordning om en forvaltningsplan for fiskeriet efter rødspætte og tunge i Nordsøen (KOM(2005)0714 — C6-0034/2006 — 2006/0002(CNS))

(Høringsprocedure)

Europa-Parlamentet,

- der henviser til Kommissionens forslag til Rådet (KOM(2005)0714) [1],

- der henviser til EF-traktatens artikel 37, der danner grundlag for Rådets høring af Parlamentet (C6-0034/2006),

- der henviser til forretningsordenens artikel 51,

- der henviser til betænkning fra Fiskeriudvalget (A6-0265/2006),

1. godkender Kommissionens forslag som ændret;

2. opfordrer Kommissionen til at ændre sit forslag i overensstemmelse hermed, jf. EF-traktatens artikel 250, stk. 2;

3. opfordrer Rådet til at underrette Parlamentet, hvis det ikke agter at følge den tekst, Parlamentet har godkendt;

4. kræver, at der indledes samrådsprocedure, jf. fælleserklæringen af 4. marts 1975, hvis Rådet ikke agter at følge den tekst, Parlamentet har godkendt;

5. anmoder Rådet om fornyet høring, hvis det agter at ændre Kommissionens forslag i væsentlig grad;

6. pålægger sin formand at sende Parlamentets holdning til Rådet og Kommissionen.

KOMMISSIONENS FORSLAG | ÆNDRINGER |

Ændring 1

Betragtning 6

(6) Formålet med forvaltningsplanen bør være at sikre, at udnyttelsen af rødspætte og tunge i Nordsøen foregår på en økonomisk, miljømæssigt og socialt bæredygtig måde. | (6) Formålet med forvaltningsplanen bør være at bringe rødspætte og tunge i Nordsøen op på forsigtighedsniveauet. |

Ændring 21

Betragtning 6 a (ny)

| (6 a) Der bør derfor i forbindelse med udarbejdelsen af forvaltningsplanen også tages højde for, at den høje fiskeridødelighed for rødspætte i udstrakt grad skyldes den store mængde discard ved tungefiskeri med bomtrawl med 80 mm net i den sydlige del af Nordsøen. |

Ændring 3

Betragtning 7

(7) I forordning (EF) nr. 2371/2002 er det bl.a. fastsat, at Fællesskabet for at nå målene med den fælles fiskeripolitik skal anvende en forsigtighedstilgang ved at træffe foranstaltninger til at beskytte og bevare bestandene, sikre en bæredygtig udnyttelse heraf og begrænse fiskeriets indvirkning på de marine økosystemer mest muligt. Fællesskabet tilstræber, at fiskeriet efterhånden forvaltes efter økosystembaserede principper, hvilket bidrager til at skabe et effektivt fiskeri i en økonomisk levedygtig og konkurrencedygtig fiskeindustri. Nærværende forordning bør tilsigte, at de, der er afhængige af fiskeriet af rødspætte og tunge i Nordsøen, sikres en rimelig levestandard, samtidig med at der tages hensyn til forbrugerinteresserne. | (7) I forordning (EF) nr. 2371/2002 er det bl.a. fastsat, at Fællesskabet for at nå målene med den fælles fiskeripolitik skal anvende en forsigtighedstilgang ved at træffe foranstaltninger til at beskytte og bevare bestandene, sikre en bæredygtig udnyttelse heraf og begrænse fiskeriets indvirkning på de marine økosystemer mest muligt. Fællesskabet tilstræber, at fiskeriet efterhånden forvaltes efter økosystembaserede principper, hvilket bidrager til at skabe et effektivt fiskeri i en økonomisk levedygtig og konkurrencedygtig fiskeindustri. Nærværende forordning bør tilsigte, at de, der er afhængige af fiskeriet af rødspætte og tunge i Nordsøen, sikres en rimelig levestandard, samtidig med at der tages hensyn til forbrugerinteresserne. Fællesskabet bør også basere sin politik på den politik, der anbefales af det pågældende regionale rådgivende råd (RAC). |

Ændring 4

Betragtning 10 a (ny)

| (10 a) I 2006 indleder Kommissionen en drøftelse af en fællesskabsstrategi for gradvis at mindske fiskeridødelighed en i alle vigtige fiskevande ved at udsende en meddelelse om gennemførelse af målsætningerne om maksimal bæredygtig fangst (MSY) inden 2015. Kommissionen forelægger denne meddelelse for de regionale rådgivende råd (RAC) til udtalelse. |

Ændring 5

Betragtning 10 b (ny)

| (10 b) Før Kommissionen fremsætter et lovgivningsmæssigt forslag bør der foretages en vurdering af følgevirkningerne baseret på nøjagtige, objektive og omfattende biologiske og finansielle oplysninger; denne vurdering bør vedføjes som bilag til Kommissionens forslag inden den 1. januar 2007. |

Ændring 22

Betragtning 10 c (ny)

| (10 c) Denne forordning opstiller ingen begrænsninger for brug af bomtrawl ved fiskeri efter rødspætte og tunge i Nordsøen. Der er dog et behov for at mindske de negative konsekvenser, som brugen af bomtrawl kan medføre for økosystem og havmiljø. Kommissionen bør således umiddelbart efter forordningens ikrafttræden iværksætte en undersøgelse af fiskeri med bomtrawls indvirkning på økosystem og havmiljø i de områder, hvor denne fangstmetode benyttes, og af alternative former for fiskeri med bomtrawl, der er bæredygtige ud fra økonomiske, miljøvenlige og sociale betragtninger. På baggrund af denne undersøgelse bør der udarbejdes en handlingsplan for en gradvis udfasning af de fangstmetoder og -redskaber, som har negativ indvirkning på økosystemer og havmiljøet til fordel for mere skånsomme fangstmetoder og -redskaber. |

Ændring 7

Artikel 2

1. Forvaltningsplanen skal sikre en bæredygtig udnyttelse af rødspættebestanden og tungebestanden i Nordsøen. | 1. Forvaltningsplanen skal sikre, at rødspættebestanden og tungebestanden i Nordsøen igen kommer op på forsigtighedsniveauet, hvis de ikke allerede er det. |

2. Det i stk. 1 fastsatte mål skal nås samtidig med, at fiskeridødeligheden for rødspætte i Nordsøen holdes på 0,3 eller derover. | 2. Dette mål skal nås ved at sænke fiskeridødeligheden gradvis for disse bestande. |

3. Det i stk. 1 fastsatte mål skal nås samtidig med, at fiskeridødeligheden for tunge i Nordsøen holdes på 0,2 eller derover. | |

Ændring 8

Artikel 3, stk. 1

1. Rådet fastsætter hvert år med kvalificeret flertal på forslag fra Kommissionen samlede tilladte fangstmængder for det følgende år for rødspættebestanden og tungebestanden i Nordsøen. | 1. Rådet fastsætter med kvalificeret flertal på forslag fra Kommissionen samlede tilladte fangstmængder for en periode på tre år for rødspættebestanden og tungebestanden i Nordsøen. |

Ændring 9

Artikel 3 a (nyt)

| Artikel 3 a Lovgivningsmæssige foranstaltninger og treårig fastsættelse af samlede tilladte fangstmængder 1. Når gydebiomassen efter ICES' evaluering er bragt op på eller over forsigtighedsniveauet, træffer Rådet med kvalificeret flertal på forslag af Kommissionen afgørelse om: a)et langsigtet målniveau for fiskeridødelighedenogb)en procentsats for nedbringelse af fiskeridødeligheden, der skal anvendes, indtil det under litra a) fastsatte niveau for fiskeridødelighed er nået.2. Rådet fastsætter på grundlag af måltallene og en videnskabelig ex-post-evaluering hver gang for en periode på tre år en samlet tilladt fangstmængde for rødspættebestanden og tungebestanden. |

Ændring 24

Artikel 4

1. Rådet fastsætter den samlede tilladte fangstmængde for rødspætte, som ifølge den videnskabelige vurdering foretaget af Den Videnskabelige, Tekniske og Økonomiske Komité for Fiskeri (STECF) er den højeste af nedenstående: | 1. Når Den Videnskabelige, Tekniske og Økonomiske Komité for Fiskeri (STECF) på grundlag af den seneste rapport fra ICES anslår gydebiomassen for rødspætte til mindre end forsigtighedsniveauet på 230000 t, fastsætter Rådet en samlet tilladt fangstmængde for en periode af tre år. Denne fastsættes således, at der ifølge STECF-vurderingen er en reel mulighed for, at bestanden befinder sig på forsigtighedsniveauet efter tre år. |

a)den samlede tilladte fangstmængde, hvis anvendelse vil resultere i en nedgang i fiskeridødeligheden på 10 % i anvendelsesåret i forhold til den anslåede fiskeridødelighed for det foregående årb)den samlede tilladte fangstmængde, hvis anvendelse vil resultere i en fiskeridødelighed på 0,3 for aldersgruppen 2-4 år i anvendelsesåret. | |

2. Hvis anvendelsen af stk. 1 vil resultere i en samlet tilladt fangstmængde, der ligger mere end 15 % over den samlede tilladte fangstmængde for det foregående år, fastsætter Rådet en samlet tilladt fangstmængde, som ligger 15 % over den samlede tilladte fangstmængde for det pågældende år. | 2. Hvis dette medfører en nedsættelse af den flerårige samlede tilladte fangstmængde på mere end 15 %, vedtager Rådet at gennemføre nedsættelsen gradvis således, at forskellen fra år til år ikke bliver større end 15 %. |

3. Hvis anvendelsen af stk. 1 vil resultere i en samlet tilladt fangstmængde, der ligger mere end 15 % under den samlede tilladte fangstmængde for det foregående år, fastsætter Rådet en samlet tilladt fangstmængde, som ligger 15 % under den samlede tilladte fangstmængde for det pågældende år. | 3. Hvis dette medfører en forhøjelse på mere end 15 %, vedtages der en maksimal forhøjelse på 15 %. |

Ændring 11

Artikel 5

1. Rådet vedtager den samlede tilladte fangstmængde for tunge, som ifølge STECF's videnskabelige vurdering er den højeste af nedenstående: | 1. Hvis STECF på grundlag af den seneste rapport fra ICES anslår gydebiomassen for tunge til mindre end forsigtighedsniveauet på 35000 t, fastsætter Rådet en samlet tilladt fangstmængde for en periode på tre år. Denne fastsættes således, at der ifølge STECF-vurderingen er en reel mulighed for, at bestanden befinder sig på forsigtighedsniveau et efter tre år. |

a)den samlede tilladte fangstmængde, hvis anvendelse vil resultere i den samme forholdsmæssige ændring i fiskeridødeligheden for tunge, som anvendelsen af artikel 4, stk. 1, vil resultere i for rødspætteb)den samlede tilladte fangstmængde, hvis anvendelse vil resultere i en fiskeridødelighed på 0,2 i anvendelsesåretc)den samlede tilladte fangstmængde, hvis anvendelse vil resultere i en nedgang i fiskeridødeligheden på 10 % i anvendelsesåret i forhold til den anslåede fiskeridødelighed for det foregående år. | |

2. Hvis anvendelsen af stk. 1 vil resultere i en samlet tilladt fangstmængde, der ligger mere end 15 % over den samlede tilladte fangstmængde for det foregående år, fastsætter Rådet en samlet tilladt fangstmængde, som ligger 15 % over den samlede tilladte fangstmængde for det pågældende år. | 2. Hvis dette medfører en nedsættelse af den flerårige samlede tilladte fangstmængde på mere end 15 %, gennemfører Rådet nedsættelsen gradvis således, at forskellen fra år til år ikke overstiger 15 %. |

3. Hvis anvendelsen af stk. 1 vil resultere i en samle tilladt fangstmængde, der ligger mere end 15 % under den samlede tilladte fangstmængde for det foregående år, fastsætter Rådet en samlet tilladt fangstmængde, som ligger 15 % under den samlede tilladte fangstmængde for det pågældende år. | 3. Hvis dette medfører en forhøjelse på mere end 15 %, vedtages en maksimal forhøjelse på 15 %. |

Ændring 12

Artikel 6, stk. 2

2. Rådet fastsætter hvert år med kvalificeret flertal på forslag fra Kommissionen det maksimale antal dage, som EF-fiskerfartøjer, der anvender bomtrawlredskaber med en maskestørrelse på 80 mm eller større, og som er omfattet af den i stk. 1 nævnte ordning for begrænsning af fiskeriindsatsen, må tilbringe på havet. | 2. For hvert år i den treårige periode fastsætter Rådet med kvalificeret flertal på forslag fra Kommissionen det maksimale antal dage (beregnet i kilowattdage), som EF-fiskerfartøjer, der fisker efter rødspætte eller tunge eller fanger dem som bifangst, og som er omfattet af den i stk. 1 nævnte ordning for begrænsning af fiskeriindsatsen, må tilbringe på havet. |

Ændring 13

Artikel 6, stk. 3

3. Den årlige justering af det maksimale antal havdage, der er nævnt i denne artikels stk. 2, skal forholdsmæssigt svare til den årlige justering af fiskeridødeligheden, som fastsættes i henhold til artikel 5, stk. 1. | 3. Det maksimale antal havdage, der er nævnt i stk. 2, skal stå i forhold til nedsættelsen af fiskeridødeligheden som fastsat af Rådet i de flerårige samlede tilladte fangstmængder. |

Ændring 14

Artikel 6, stk. 4 a (nyt)

| 4 a. Med vedtagelsen af forvaltningsplanen beslutter Rådet, at EF-fiskerfartøjer, der benyttes til demersalt fiskeri efter fladfisk ikke længere bør være omfattet af bestemmelserne om havdage i genopretningsplanen for torsk. |

Ændring 15

Artikel 8, stk. 1

1. Uanset artikel 5, stk. 2, i Kommissionens forordning (EØF) nr. 2807/83 er den tilladte tolerance i forbindelse med vurdering af, hvor store mængder, udtrykt i kg levende vægt, der er om bord på EF-fiskerfartøjer, der har befundet sig i Nordsøen, 8 % af tallet i logbogen. Hvis der i EF-lovgivningen ikke er fastsat en omregningskoefficient, gælder den omregningskoefficient, der er fastsat af den medlemsstat, hvis flag fartøjet fører. | 1. Uanset artikel 5, stk. 2, i Kommissionens forordning (EØF) nr. 2807/83 er den tilladte tolerance i forbindelse med vurdering af, hvor store mængder, udtrykt i kg levende vægt, der er om bord på EF-fiskerfartøjer, der har befundet sig i Nordsøen, 10 % af tallet i logbogen. Hvis der i EF-lovgivningen ikke er fastsat en omregningskoefficient, gælder den omregningskoefficient, der er fastsat af den medlemsstat, hvis flag fartøjet fører. |

Ændring 16 + 17

Artikel 9

Ved landinger fra et EF-fiskerfartøj, der har befundet sig i Nordsøen, sikrer medlemsstatens myndigheder, at: | Medlemsstatens myndigheder sikrer, at enhver mængde rødspætte på mere end 200 kg og enhver mængde tunge på mere end 100 kg, der er fanget i Nordsøen, vejes før første salg i overensstemmelse med gældende fællesskabsregler. |

a)alle landinger af tunge og rødspætte fra et EF-fiskerfartøj, som har mere end 500 kg eller mere end 300 kg tunge rødspætte om bord, vejes | Vejningen foretages på en vægt, hvis nøjagtighed medlemsstatens myndigheder har certificeret som liggende inden for en rimelig tolerancemargen i overensstemmelse med fællesskabslovgivningen. |

b)vejningen af rødspætte og tunge foretages under overværelse af kontrollører, inden landingerne transporteres fra landingsstedet, og inden de udbydes til salg første gang | |

c)vejningen sker på en vægt, hvis nøjagtighed medlemsstatens myndigheder har certificeret som liggende inden for en rimelig tolerancemargen. | |

Ændring 18

Artikel 11, stk. 2

2. Beholdere med rødspætte eller tunge skal opbevares separat fra andre beholdere. | 2. Rødspætte og tunge skal opbevares i særskilte fiskekasser. |

Ændring 23

Artikel 13 a (nyt)

| Artikel 13 a Handlingsplan for udvikling og anvendelse af skånsomme fangstmetoder og -redskaber Kommissionen iværksætter umiddelbart efter denne forordnings ikrafttræden en tilbundsgående undersøgelse af de indvirkninger fiskeri med bomtrawl har på økosystemer og havmiljøet i de områder, hvor denne fangstmetode benyttes, og af alternative former for fiskeri med bomtrawl, der er bæredygtige ud fra økonomiske, miljøvenlige og sociale betragtninger. På baggrund af konklusionerne fra denne undersøgelse udarbejder Kommissionen en handlingsplan for at sikre forskning i — og udvikling af — skånsomme fangstmetoder og — redskaber, herunder størrelse og form på nettene, som kan sikre en bæredygtig udnyttelse af fiskeressourcerne. Denne handlingsplan fastsætter samtidig retningslinjer for, hvorledes de fangstmetoder og -redskaber, som har negativ indvirkning på økosystem og havmiljø gradvist skal udfases til fordel for de mere skånsomme fangstmetoder og -redskaber. Initiativerne i handlingsplanen finansieres med midler fra Den Europæiske Fiskerifond i overensstemmelse med fondens formål. |

Ændring 20

Artikel 15

Er gydebestandens reproduktionskapacitet ifølge STECF faldende for rødspætte eller for tunge eller for begge arter, træffer Rådet med kvalificeret flertal på forslag fra Kommissionen afgørelse om en samlet tilladt fangstmængde for rødspætte, der er lavere end den, der er fastsat i artikel 4, en samlet tilladt fangstmængde for tunge, der er lavere end den, der er fastsat i artikel 5, og et antal havdage, der er lavere end det, der er fastsat i artikel 6. | Er gydebestandens reproduktionskapacitet ifølge STECF faldende for rødspætte eller for tunge eller for begge arter, kan Rådet med kvalificeret flertal på forslag fra Kommissionen træffe afgørelse om en samlet tilladt fangstmængde for rødspætte, der er lavere end den, der er fastsat i artikel 4, en samlet tilladt fangstmængde for tunge, der er lavere end den, der er fastsat i artikel 5, og et antal havdage, der er lavere end det, der er fastsat i artikel 6. |

[1] Endnu ikke offentliggjort i EUT.

--------------------------------------------------